
Čudotvorni kip Majke Božje 
»Vu kovinske« 

na oltaru župne crkve u Vukovini 




ŽUPNA CRKVA POHODA BL. 
DJEVICE MARIJE U VUKOVINI 

Potkraj asfaltne ceste Zagreb -Sisak, 
usred ravnog Turopolja, nalazi se naj- 
ljepša crkva tog kraja — proštenište 
Majke Božje Vukovinske. Crkva se spo- 
minje god. 1630. kao kapela župe Staro 
Čiče. U kanonskoj vizitaciji već tada 
piše, »da je znamenita radi proštenja i 
milosti, koje su ljudi ovdje zadobili«. 
To je proštenište prema tome starije od 
onoga u Mariji Bistrici. 

U povijesti piše, kako je narod grnuo 
na proštenja Majki Božjoj Vukovinskoj 
sve od Zagreba do Siska; cijela Posa- 
vina, Pokuplje i Prigorje, »da je posjeti 
'i da se stavi pod njezinu zaštitu«. 

Crkva Majke Božje Vukovinske bila 
je najprije drvena. No već g. 1668. vu- 
kovinska je crkva »miraculosae facta et 
erecta«, što znači : na čudesan način sa- 
građena i podignuta«. To opet svjedoči, 
da je bilo već onda ovdje glasovito 
proštenište. 

Glavna proštenja jesu od davnina 
POHOD B. D. MARIJE kada je kle- 
čanje ; VELIKA i MALA GOSPA. SV. 
TRI KRALJA sve »mlade« nedjelje, te 
trodnevnica pred PRESVETIM u zadnje 
pokladne dane. 


Crkva Majke Božje Vukovinske po- 
stala je g. 1799. župnom crkvom. Puno 
puta je popravljana. Godine 1950. ob- 
novljena je unutrašnjost, a 1963. vanj- 
ština crkve. 

Tako crkva u svom današnjem obliku 
predstavlja interesantan primjer kasno- 
barokne ladanjske crkve sa kupolom 
iznad prostora lađe. Zbog te, kao i osta- 
lih kulturno-historijskih značajki, spo- 
menuta se crkva temeljem čl. 2 Zakona 
o zaštiti spomenika kulture smatra spo- 
menikom kulture, pa je temeljem čl. 1 
istoga Zakona stavljena pod zaštitu. 

A ti draga naša Gospo — u 
čijem domu boravi tvoj čudotvorni 
kip — pomaži i nadalje svoje štova- 
telje. Čuvaj naše obitelji, sitnu dje 
čiču dragu mladež i cijeli naš hrvat- 
ski narod, jer svi mi: 

Pod tvoju se obranu utječemo, sveta 
Bogorodice. Ne odbij nam molbe u 
potrebama našim, nego nas od svih 
pogibli uvijek oslobodi, Djevice sla- 
vna i blagoslovljena. Gospođo naša, 
Posrednice naša, Zagovornice naša! 
Sa svojim nas Sinom pomiri, svo- 
jemu nas Sinu preporuči, svojemu 
nas Sinu izruči! 

Dozvolom Nadb. Duh. Stola u Zagrebu 
od 9. XII 1963. broj 3511/63. 



Župna crkva Pohoda 
Blažene Djevice Marije 
u Vukovini 


